tartuNLP/wikipedia-smugri-20251201 huggingface dataset:
Venäjän tutkimusalukset

Venäjän meren tutkimusalukset, kuten "Sibirjakov", "Karpinski" ja "Gorigledža", muodostavat osan laajasta tutkimusalusverkostosta, johon kuuluu yli 70 alusta. Suurin osa näistä aluksista toimii suoraan Venäjän puolustusministeriön alaisuudessa. Ne on varustettu kehittyneillä kaikuluotaimilla, tutkilla ja joissakin tapauksissa jopa erikoistuneilla tutkimuslaboratorioilla.
Alusten varustelu ja toiminta.
Monien tutkimusalusten nimessä esiintyy sanat "Akademik" tai "Professor", viitaten niiden tieteelliseen rooliin. Ne ovat varustettu korkearesoluutioisilla kaikuluotaimilla tai vedenalaisilla videokameroilla, jotka mahdollistavat tarkan merenpohjan tutkimuksen. Alukset liikkuvat tyypillisesti siksakkia pienellä nopeudella kartoittaessaan merenpohjaa. Jos alus ajelehtii virran mukana, se voi silti suorittaa tutkimuksia kaikuluotaimella ilman moottorin aiheuttamaa häiriötä.
Strateginen merkitys.
Venäjän tutkimusalusten keskeisenä tehtävänä on merenpohjan kartoitus ja väitetysti näiden tietojen toimittaminen Venäjän asevoimille. Erityisesti ne voivat kartoittaa strategisia kohteita, kuten tietoliikenne- ja sähkökaapeleita, joita voidaan pitää potentiaalisina sotilaallisina kohteina.
Laitteet pystyvät havaitsemaan pieniä kiviä 80 metrin syvyydestä, ja niillä voidaan erottaa merenpohjasta paljon metriä pienemmät kohteet.
Kommunikaatio ja seurantamenetelmät.
Venäjän tutkimusalukset pitävät AIS-seurantajärjestelmänsä usein pois päältä, mutta ne lähettävät säätiedot morsekoodina kuuden tunnin välein. Nämä säätiedot sisältävät myös sijaintitiedot, mahdollistaen alusten liikkeiden epäsuoran seuraamisen.
Patrick Dorgu

Patrick Chinazaekpere Dorgu (s. 26. lokakuuta 2004 Kööpenhamina) on tanskalainen jalkapalloilija, joka pelaa laitapuolustajana tai laitakeskikenttäpelaajana. Hänellä on myös Nigerian kansalaisuus. Hän edustaa Englannin Valioliigassa pelaavaa Manchester Unitedia ja kuuluu myös Tanskan jalkapallomaajoukkueeseen.
Seurajoukkueura.
Dorgu siirtyi Nordsjællandin alle 19-vuotiaiden joukkueesta lainalle Leccen vastaavan ikäluokan joukkueeseen kaudeksi 2022–2023. Hän siirtyi Lecceen vakituisella sopimuksella heinäkuussa 2023. Dorgu pelasi Leccen edustusjoukkueessa kaudella 2023–2024 kaikkiaan 32 Serie A:n ottelua, joista avauskokoonpanossa 17. Hän teki maalin helmikuussa Fiorentinaa ja huhtikuussa Sassuoloa vastaan. Kaudella 2024–2025 hän pelasi tammikuun loppuun mennessä 21 Italian pääsarjaottelua, joissa kaikissa hän oli avauskokoonpanossa. Hän teki maalin syyskuussa Parmaa, lokakuussa Veronaa ja marraskuussa Veneziaa vastaan.
Dorgu siirtyi Englannin Valioliigan Manchester Unitediin 30 miljoonan euron siirtosummalla helmikuussa 2025. Kevätkaudella 2025 Dorgu pelasi Manchester Unitedissa 12 valioliigaottelua, seitsemän Eurooppa-liigan ottelua sekä yhden FA Cupin ottelun.
Maajoukkueura.
Dorgu on pelannut Tanskan juniorimaajoukkueissa. Ensimmäisen ottelunsa Tanskan A-maajoukkueessa hän pelasi Kansojen liigan ottelussa Sveitsiä vastaan syyskuussa 2024. Hän tuli vaihdosta kentälle 81. minuutilla ja teki ensimmäisen maaottelumaalinsa heti seuraavalla minuutilla. Kaikkiaan hän on toukokuun loppuun 2025 mennessä pelannut kuusi maaottelua, joista kahdessa hän on ollut avauskokoonpanossa.
Kyzylkumin luonnonpuisto

Kyzylkumin luonnonpuisto () on luonnonsuojelualue Amudarjajoen varrella Xorazmin alueen Tuproqqalʼan piirissä ja Buharan alueen Romitanin piirissä Uzbekistanissa. Sen pinta-ala on 10 311 hehtaaria.
Vuonna 1971 perustettu luonnonpuisto sijaitsee Amudarjan oikealla rannalla. Sen pituus kaakosta luoteeseen on 30 kilometriä ja leveys kolme kilometriä. Puistoon kuuluu Amudarjan keskijuoksun rantametsiä (3 177 hehtaaria) ja Kyzylkumin hiekka-aavikkoa (7 134 hehtaaria). Joen tulvien jatkuvasti muovaamat rantametsät, joita Keski-Aasiassa kutsutaan nimellä "tugai", koostuvat etupäässä poppeleista, pajuista, tamariskeista ja kaislikosta. Hiekkaharjujen ja dyynien peittämän aavikon kasvillisuus käsittää saksauleja, otakilokkeja, suolakoilla kasvavia tatarkasveja ("Calligonum") ja ruohokasveja.
Luonnonpuiston erityistehtävä on isokauriin uhanalaisen alalajin "Cervus elaphus bactrianusin" suojeleminen. Muita eläinlajeja ovat villisika, kultasakaali, afrikanvillikissa, hietakissa, viidakkokissa, kuhertajagaselli sekä monet matelija- ja lintulajit. Joessa elävät muun muassa amudarjanlapiosampi ja pikkulapiosampi.
Etelä-Kalifornian Vanguard-yliopisto

Etelä-Kalifornian Vanguard-yliopisto (, lyh. VUSC) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1920, ja se sijaitsee Costa Mesan kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä.
Evangel-yliopisto

Evangel-yliopisto (, lyh. EU) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1955, ja se sijaitsee Springfieldin kaupungissa. Yliopisto on taustaltaan kristillinen, ja se toimii helluntailaisen Assemblies of God-kirkkokunnan työyhteydessä.
Bluefieldin yliopisto

Bluefiled-yliopisto (, lyh. BU) on Yhdysvaltain Virginiassa sijaitseva yksityinen yliopisto. Yliopisto on perustettu vuonna 1922, ja se sijaitsee Bluefieldin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Hardin-Simmonsin yliopisto

Hardin-Simmonsin yliopisto (, lyh. HSU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1891, ja se sijaitsee Abilenen kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Howard Paynen yliopisto

Howard Paynen yliopisto (, lyh. HPU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1889, ja se sijaitsee Brownwoodin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Itä-Texasin baptistinen yliopisto

Itä-Texasin baptistinen yliopisto (, lyh. ETBU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1912, ja se sijaitsee Marshallin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Mary Hardin-Baylorin yliopisto

Mary Hardin-Baylorin yliopisto (, lyh. UMHB) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1845, ja se sijaitsee Beltonin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Waylandin baptistinen yliopisto

Waylandin baptistinen yliopisto (, lyh. WBU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1908, ja se sijaitsee Plainviewin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
LeTourneaun yliopisto

LeTourneaun yliopisto (, lyh. LETU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1946, ja se sijaitsee Longviewin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Lubbockin kristillinen yliopisto

Lubbockin kristillinen yliopisto (, lyh. LCU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1957 ja se sijaitsee Lubbockin kaupungissa. Yliopisto on taustaltaan kristillinen, ja se toimii restorationistisen Church of Christ-kirkkokunnan työyhteydessä.
Regent-yliopisto

Regent-yliopisto () on Yhdysvaltain Virginiassa sijaitseva yksityinen yliopisto. Yliopisto on perustettu vuonna 1977 ja se sijaitsee Virginia Beachin kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä.
Atso Hämäläinen

Atso Stefan Hämäläinen on suomalainen muusikko ja kitaristi. Hän on soittanut useissa yhtyeissä.
Hämäläisen luotsaamista yhtyeistä Atso &amp; The Rubens lienee tunnetuin. Hän toimii yhtyeen laulajana ja toisena kitaristina. Yhtye on kiertänyt estradeja ympäri Suomen, mutta vuonna 2022 ilmoitti jäävänsä määrittelemättömän pituiselle tauolle.
Hämäläinen on kertonut olleensa musiikin lomassa jo nuoresta pitäen. Hän on myös sanoittanut ja säveltänyt musiikkia kotimaisille artisteille.
Mikko Vihma

Mikko Vihma (s. 1971) on suomalainen näyttelijä ja muusikko. Hän on työskennellyt Helsingin kaupunginteatterin musikaaleissa vuodesta 2002. Vihman roolit edustavat usein yhteiskunnan ylempiä luokkia.
Ura.
Mikko Vihma syntyi Sakari ja Marjatta Vihman perheeseen. Vihmalla on tanssimuusikon tutkinto, ja hän keikkaili muusikkona 1992–2002, minkä jälkeen hän siirtyi näyttelemään Helsingin kaupunginteatterin musikaaleissa.
Vihman rooleja ovat olleet muun muassa Harrison ("Miss Saigon", 2004), liikunnanopettaja ("Hairspray", 2005), Von Hussler ("Maija Poppanen", 2009), Liberius ("Tohtori Zivago", 2013), kirkkoherra ("Myrskyluodon Maija", 2017) ja Tahvo ("Tahvo ja Bella", 2019).
Vihma näytteli Bruce Waynen roolin lyhytelokuvassa "Crime Alley" (2022).
Naisten Kultainen pallo

Naisten Kultainen pallo () on ranskalaisen "France Football" -lehden myöntämä jalkapallopalkinto edeltävän kauden parhaalle naisjalkapalloilijalle. Sen valinnasta päättää yksi edustaja jokaisen naisten jalkapallon maailmanrankingin silloisen 50 parhaan maan joukosta.
Palkinto on saanut kritiikkiä, koska se on jaettu kesken naisten EM-mestaruuskilpailujen karsintojen. Sen vuoksi suuri osa ehdokkaista ei pääse palkintogaalaan.
Paikend

Paikend ( tai "Poykand") oli muinainen kaupunki nykyisen Uzbekistanin alueella. Sen rauniot sijaitsevat 44 kilometriä Buharasta lounaaseen.
Ajanlaskun alussa syntynyt kaupunki oli 400–600-luvuilla tärkeä kaupan ja käsityöammattien keskus. Sen kukoistus oli suurimmillaan 800–900-luvuilla. Paikend toimi eräiden tietojen mukaan Buharan keidasalueen hallitsijoiden asuinpaikkana ja se oli 400–500-luvuilla hefthaliittien pääkaupunki. Paikendilla oli myös tärkeä strateginen asema Sogdianan ja Buharan keitaan lounaisrajalla. Kaupunki koostui linnoituksesta, muurien, tornien ja porttivarustusten ympäröimistä sisä- ja ulkokaupungista sekä esikaupungeista. Niitä ympäröivät suuret linnoituslaitteet.
Ubayd Allah ibn Ziyadin johtamat arabit valloittivat Paikendin vuonna 674, ja vuonna 707 sen valtasi ja ryösti pitkän piirityksen jälkeen Khorasanin käskynhaltija Qutayba ibn Muslim. Samanidien aikana 800–900-luvuilla kaupunki oli myös tieteiden keskus. 1000-luvulla alueen keinokastelujärjestelmä jäi vaille vettä, minkä seurauksena Paikend hylättiin ja se raunioitui. Karakhanidihallitsija Muhammad ibn Sulaymanin aikana 1100-luvun alussa kaupunki rakennettiin uudelleen, ja sinne pystytettiin loistelias palatsi. Zarafšonin alajuoksulta ryhdyttiin kaivamaan kanavaa, mutta 1100-luvun loppupuolella Paikend jäi kokonaan ilman vettä ja se raunioitui jälleen.
Alueella on suoritettu arkeologisia tutkimuksia varsinkin 1980- ja 1990-luvuilla. Niiden mukaan Paikendin linnoituksen alin kulttuurikerros on 300–200-luvulta ennen ajanlaskun alkua. Linnoituksesta on löydetty temppelin, moskeijan ja palatsin rauniot. Sisä- ja ulkokaupungissa oli käsityöläisten työpajoja ja Buharan ja Paikendin välisellä karavaanireitillä yli 20 karavaaniseraljia. Kaivauksissa on löydetty keramiikkaa ja lasiastioita, kupari- ja rautaesineitä, aseita sekä kiinalaisia, persialaisia, arabialaisia ja keskiaasialaisia rahoja. Paikendin raunioiden yhteydessä on museo.
Pooyan

Pooyan on alunperin vuonna 1982 julkaistu kolikkopeli, jossa pelaaja ohjaa äitipossuja, jonka vauvat on kidnapattu susien toimesta. Peli on julkaistu myöskin esimerkiksi useille aikakauden 8-bittisille kotitietokoneille (esimerkiksi Commodore 64:lle, MSX:lle sekä Apple II:lle) ja Nintendo Famicomille. Peli on yhden ruudun peli. 
Pelaaminen.
Pelissä käytetään aseena jousipyssyä. Pelin jokainen taso sisältää kaksi erää. Ensimmäisessä erässä sudet hyppäävät ylhäältä ja pelaajan täytyy ampuma heidät ennen, kun sudet saavuttavat maatason. Maatasoon päässeet sudet yrittävät syödä äitipossun. Toisessa erässä vastaavasti sudet aloittavat alhaalta ja menevät ilmapallojen kanssa ylös. 
Pelaaja liikkuu hissin avulla. Tietyt sudet yrittävät myös heittää kiviä pelaaajaa päin. Lisäpisteitä saa osumalla hedelmiin.
Aiheesta muualla.
https://www.arcade-history.com/?page=detail&amp;id=2011
Karoline Leavitt

Karoline Leavitt (s. 24. elokuuta 1997) on yhdysvaltalainen republikaanipuolueen vaikuttaja, josta tuli nuorin siihenastinen Valkoisen talon lehdistösihteeri 27-vuotiaana tammikuussa 2025.
Leavitt on kotoisin New Hampshiresta. Hän opiskeli viestintää ja politiikan tutkimusta Saint Anselm Collegessa. Opiskeluaikanaan hän oli harjoittelijana Fox Newsin palveluksessa. Leavitt valmistui vuonna 2019 ja pääsi pian presidentti Donald Trumpin puheenkirjoittajaksi, sitten avustavaksi lehdistösihteeriksi. Valkoisesta talosta lähdettyään Leavitt oli Elise Stefanikin viestintäpäällikkö. Hän oli vuonna 2022 ehdolla Yhdysvaltain kongressiin New Hampshiren ensimmäisestä vaalipiiristä, mutta hävisi Chris Pappasille.
Tammikuussa 2024 Leavittista tuli Trumpin uuden presidentinvaalikampanjan lehdistösihteeri. Trump ilmoitti Leavittin valinnasta Valkoisen talon lehdistösihteeriksi marraskuussa 2024. Ennen Leavittia nuorin lehdistösihteeri oli ollut Ron Ziegler.
Yksityiselämä.
Leavitt on naimisissa itseään 32 vuotta vanhemman kiinteistönkehittäjä Nicholas Riccion kanssa, ja he saivat pojan vuonna 2024.
Mara (demoni)

Mara on buddhalaisuudessa pahanlaatuinen taivaallinen asurakuningas, joka yritti estää prinssi Siddhartaa valaistumasta. 
Buddhalaisessa kosmologiassa Mara yhdistetään kuolemaan, uudestisyntymiseen ja haluun. Nyanaponika Thera on kuvaillut Maraa "valaistumista vastustavien voimien henkilöitymäksi". 
Häntä kutsutaan "pahaksi, joka tappaa" ja "papiyaniksi", mikä tarkoittaa olentoa, joka ei ole vain moraalisesti huono, vaan joka on kietoutunut suruun, tuskaan ja onnettomuuteen. 
Vaikka Maran alkuperä on hindulaisuutta, Maran symbolismin kehitystä levitti buddhalaisuus. Māra on sanallinen substantiivi kausatiivisesta juuresta ja tarkoittaa 'kuoleman aiheuttamista' tai 'tappamista'. 
Perinteisessä buddhalaisuudessa Mārasta annetaan neljä metaforista muotoa: 
Varhainen buddhalaisuus tunnusti sekä kirjaimellisen että psykologisen tulkinnan Marasta. 
"Buddha uhmaa Maraa" on yleinen asento Buddha-veistoksissa . Buddha esitetään vasen kätensä sylissään, kämmen ylöspäin ja oikea käsi oikealla polvellaan. Hänen oikean kätensä sormet koskettavat maata kutsuakseen maata hänen todistajakseen Maran uhmaamisesta ja valaistumisen saavuttamisesta.
Juhani Erkki Hällström

Juhani Erkki Hällström (2. helmikuuta 1865 Liperi – 3. marraskuuta 1940 Liperi) oli suomalainen agronomi, koulunjohtaja ja maatalousneuvos.
Hällströmin vanhemmat olivat Simananniemen meijerikoulun ja Siikasalmen maanviljelyskoulun johtaja, kunnallisneuvos Johan Edvard Hällström (1821-1899) ja Thora Karolina Hällström (k. 1885). Hän pääsi ylioppilaaksi 1884 Hämeenlinnan normaalilyseosta ja valmistui agronomiksi Kööpenhaminan maatalouskorkeakoulusta (Landbohøjskole) 1888. Hällström teki opintomatkoja Skandinaviaan ja Saksaan 1897, Saksaan 1904 sekä Saksaan ja Böömiin 1910.
Hällström oli Simananniemen maanviljelyskoulussa opettajana 1888–1896 ja koulun johtajana 1896–1902, Simananniemen ja Siikasalmen tilojen hoitajana 1891–1902, Kurkijoen ylemmän maanviljelyskoulun johtajana 1902–1910 ja Kurkijoen maamiesopiston johtajana 1910–1918. Hän oli maataloushallituksen opetusosaston päällikkö ja maatalousneuvos 1918–1932.
Hällström oli Pohjois-Karjalan maanviljelysseuran esimiehenä 1899–1902, Itä-Karjalan maanviljelysseuran varaesimiehenä 1904–1913, meijeri- ja karjanhoito-opetuksen uudistuskomitean puheenjohtajana 1905 ja maatalousoppilaitosten toiminta- ja opetusohjelmakomitean puheenjohtajana 1925. Hän oli Liperin osuusmeijerin isännöitsijänä 1895–1902 ja Kurkijoen kuntakokouksen esimiehenä 1910–1913.
Hällström oli naimisissa vuodesta 1890 Aino Lovisa Winterin kanssa.
Hällströmin veljiä olivat piirilääkäri Karl Adolf Hällström (1854–1919), Siikakoski Oy:n ja Gustaf Cederberg &amp; Co:n toimitusjohtaja, Joensuun piirin höyrykattiloiden ja matkustajalaivojen tarkastaja Henrik Reinhold Hällström (1866–1923) ja Viipurin lääninhallituksen ylimääräinen esittelijä, hovioikeuden asessori Ernst Edvard Hällström (1870–1955).
Elmer Vauhkonen

Elmer Vauhkonen (s. 3. tammikuuta 2006) on suomalainen jalkapalloilija, joka edustaa Ykkösliigassa pelaavaa Turun Palloseuraa lainalla Gnistanista. Hänen pelipaikkansa on hyökkääjä.
Klemen Slakonja

Klemen Slakonja (s. 3. kesäkuuta 1985 Brežice, Slovenian ST, Jugoslavia) on slovenialainen näyttelijä, koomikko, laulaja ja juontaja. Hän edusti Sloveniaa kappaleellaan ”How Much Time Do We Have Left?” vuoden 2025 Eurovision laulukilpailussa Baselissa. 
Ura.
Slakonja aloitti uransa televisiossa vuonna 2007 imitoimalla slovenialaisia laulajia ohjelmassa "Hri-bar". Slakonja on ollut näyttelijänä Slovenian kansallisteatterissa sekä myös juontajana eri ohjelmissa.
Vuonna 2016 Slakonja julkaisi kappaleen ”Putin, Putout”, joka on parodia Venäjän presidentti Vladimir Putinista. Kappaleen musiikkivideo ensiesitettiin Slovenian televisiossa, ja se nousi YouTubessa julkaisun jälkeen viraaliksi erityisesti Itä-Euroopassa.
Slakonja osallistui vuonna 2025 Slovenian euroviisukarsintana toimivaan "EMA 2025" -laulukilpailuun kappaleella ”How Much Time Do We Have Left?”. Hän voitti 1. helmikuuta pidetyn karsinnan finaalin ja näin ollen edusti Sloveniaa toukokuussa vuoden 2025 Eurovision laulukilpailussa Baselissa, Sveitsissä. Kilpailussa Slajonka karsiutui finaalista sijoittuen kolmanneksitoista ja saaden 23 pistettä ensimmäisessä semifinaalissa.
Slakonjan debyyttialbumi julkaistaan vuoden 2025 aikana. 
Ennen kilpailijana osallistumistaan Slakonja on juontanut "EMA"-laulukilpailua neljästi vuosina 2011, 2012, 2016 ja 2020.
Matti Härmä (jääkiekkoilija)

Matti Härmä (s. 5. syyskuuta 2004 Liminka) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan oikea laitahyökkääjä.
Ura.
Härmä on Limingan Kiekon kasvatti. Hän siirtyi juniorina sittemmin Oulun Seudun Salamoihin, josta Härmä jatkoi kaudeksi 2020–2021 Kärpät Teamin U18-joukkueeseen. Kauden 2021–2022 hän pelasi suurimmaksi osaksi U18 SM-sarjaa Oulun Kärppien Akatemia-joukkueessa, mutta myös yhden ottelun samaa sarjaa Kärppien U18-joukkueessa. Härmä teki runkosarjassa yhteensä 40 ottelussa tehot 29+19=48, joilla hän sijoittui U18 SM-sarjan maalipörssissä toiseksi edellään vain Jokereiden Nestor Noiva sekä jakoi pistepörssin yhdeksännen sijan Kärpät Akatemian Konsta Miettusen ja Kärppien Otso Ylitalon kanssa. Härmä pelasi myös neljä ottelua Kärppien U20 Akatemia-joukkueessa. Kaudeksi 2022–2023 hän siirtyi Imatran Ketterän U20-joukkueeseen.
Kaudeksi 2023–2024 Härmä siirtyi Vaasan Sportin U20-joukkueeseen. Hän jakoi 15 osumallaan joukkueen sisäisen maalipörssin toisen sijan Oskari Hultin kanssa edellään Marijus Dumčius. Kaudeksi 2024–2025 Härmä nimettiin Sportin varakapteeniksi. Hän oli joukkueen kolmanneksi paras pistemies tehoilla 12+26=38. Härmä debytoi kauden aikana myös SM-liigassa, jossa hän pelasi kymmenen runkosarjaottelua tehopistein 1+1=2 ja kolme pudotuspeliottelua ilman tehopisteitä. Härmä teki liigadebyyttinsä 31. tammikuuta 2025 vieraissa Tapparaa vastaan. Hänet merkittiin Sportin nelosketjun oikeaan laitaan Anton Stråkan ja Miika Tiihosen viereen. Härmä sai ottelussa jääaikaa 5.35 minuuttia ja hänelle merkittiin teholukema –1. Liigauransa avausmaalin Härmä teki seuraavana päivänä kotidebyytissään 1. helmikuuta 2025 Oulun Kärppiä vastaan. Ari-Ville Syrenius valitsi hänet ottelun Alumnien kakkostähdeksi. Huhtikuussa 2025 Härmä teki Sportin kanssa 1+1-vuotisen jatkosopimuksen.
Lönsboda

Lönsboda on taajama Osbyn kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 851 asukasta.
Killeberg

Killeberg on taajama Osbyn kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 612 asukasta.
Kristdala

Kristdala on taajama Oskarshamnin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 926 asukasta vuoden 2023 lopussa.
Fårbo

Fårbo on taajama Oskarshamnin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 474 asukasta vuoden 2023 lopussa.
Nummen yleisurheilukenttä

Nummen yleisurheilukenttä on Lohjan Nummella sijaitseva yleisurheilukenttä. Yleisurheilukenttä on valmistunut vuonna 1985. Kentän omistaja on Lohjan kaupunki. Yleisurheilukentällä on suorituspaikat kuulantyönnölle, keihäänheitolle, kiekonheitolle, korkeushypylle ja pituushypylle.
Mysteerilento MH370

Mysteerilento MH370 () on Netflixissä vuonna 2023 julkaistu dokumenttisarja, joka käsittelee Malaysia Airlinesin lennon 370 katoamista 8. maaliskuuta 2014. Dokumenttisarja on kolmiosainen ja kestää yli kaksi ja puoli tuntia. Sen ohjasi Louise Malkinson.
Dokumenttisarjan ensimmäisessä osassa esitellään yleisin teoria, jonka mukaan kapteeni Zaharie Shah pudotti turmakoneen tahallisesti. Toisessa osassa syvennytään yhdysvaltalaisen toimittaja Jeff Wisen väitteeseen, jonka mukaan venäläiset agentit kaappasivat lentokoneen Kazakstaniin suunnatakseen maailman huomion pois Krimin miehityksestä. Lentokone putosi satelliittitietojen perusteella eteläiseen Intian valtamereen, mutta Wise pitää satelliittidataa väärennettynä. Kolmannessa osassa ranskalainen toimittaja Florence de Changy väittää Yhdysvaltain ampuneen lentokoneen alas Etelä-Kiinan merellä, koska sen lastina oli jotain, jonka pääsy Kiinaan täytyi estää. Teoria edellyttää satelliittidatan pitämistä väärennettynä sekä rannoille huuhtoutuneiden lentokoneen osien pitämistä virheellisesti tunnistettuina tai tarkoituksellisesti löytöpaikoille vietyinä.
Ilmailuinsinööri Richard Godfrey kieltäytyi osallistumasta dokumenttisarjaan, koska hän piti sarjan toista ja kolmatta osaa salaliittoteoreettisina ja valheellisina. Hän syytti dokumenttisarjaa misinformaation ja disinformaation levittämisestä, kovien faktojen ja todisteiden puutteesta sekä kyseenalaisista lähteistä. Malkinson puolusti osia vetoamalla siihen, että dokumentissa haluttiin tuoda esiin myös ihmisiä, joiden elämää ilmailumysteeri hallitsee. "Helsingin Sanomien" 3. huhtikuuta 2023 julkaistussa arvostelussa katsottiin, että "Mysteerilento MH370" on dokumenttisarjaksi puettua spekulatiivista viihdettä, jossa huomattavan sijan saavat salaliittoteoriat.
Eilert Ekwall

Bror Oscar Eilert Ekwall (8. tammikuuta 1877 Vallsjö, Ruotsi – 23. lokakuuta 1964 Lund, Ruotsi) oli ruotsalainen kielentutkija. Hän toimi englannin kielen lehtorina Uppsalan yliopistossa vuodesta 1903 alkaen ja vuosina 1907–1942 saman aineen professorina Lundin yliopistossa. Lundissa hän perusti vaimonsa Dagnyn kanssa myös palkinto- ja stipendirahaston. 
Eilert Ekwall oli perehtynyt William Shakespearen sanastoon sekä varsin moniin englannin kielen kieliopillisiin ongelmiin ja julkaisi runsaasti jo ennen ensimmäistä maailmansotaa ja käytti julkaisuissaan runsaasti saksan kieltä. Hän kirjoitti muun muassa käsikirjan "Historische neuenglische Laut- und Formenlehre". Ekwall tutki myös paljon Englannin paikannimistöä ja sen etymologiaa. Myöhemmin hän perehtyi muun muassa amerikkalaiseen ja brittiläiseen ääntämykseen ja niiden eroihin, julkaisi englanniksi johdatuksen englannin murteisiin, ja perehtyi skandinaavien ja kelttien merkitykseen Koillis-Englannissa sekä vanhoihin englantilaisiin henkilönnimiin julkaisten tuloksiaan. Vuonna 1939 hänet nimitettiin Oxfordin yliopiston kunniatohtoriksi.
Kiinnostavia Ekwallin julkaisuja ovat myös "The place-names of Lancashire" (1922), "English place-names in -ing" (1923) ja "English rivernames" (1928).
Saint Lucian kansalliskokous

Saint Lucian kansalliskokous () on Saint Lucian kaksikamarisen parlamentin alahuone. Se koostuu 17 edustajasta, jotka valitaan vähintään viiden vuoden välein enemmistövaaleilla yhden edustajan vaalipiireistä. Mikäli puhemies valitaan kansalliskokouksen ulkopuolelta, hänestä tulee sen kahdeksastoista jäsen. Vaaleissa äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole.
Entiseltä siirtomaaisännältä Yhdistyneeltä kuningaskunnalta periytyvän enemmistövaalitavan vuoksi Saint Lucian politiikkaa ovat koko itsenäisyyden ajan hallinneet kaksi puoluetta, vasemmistolainen Saint Lucian työväenpuolue (SLP) ja oikeistokonservatiivinen Yhtynyt työväenpuolue (UWP). Viimeisimmissä, vuonna 2021 pidetyissä vaaleissa SLP yli kaksinkertaisti paikkamääränsä ja nousi oppositiosta hallituspuolueeksi.
Työskentely.
Kansalliskokous säätää lakeja yhdessä ylähuoneen eli senaatin kanssa. Molempien on hyväksyttävä lait ennen kuin ne voivat astua voimaan.
Saint Lucian hallituksen on nautittava kansalliskokouksen luottamusta.
Saint Lucian monarkkia edustava kenraalikuvernööri voi pääministerin pyynnöstä, tai jos kansalliskokous osoittaa epäluottamusta hallitukselle, hajottaa parlamentin ja julistaa uudet vaalit milloin tahansa vaalikauden aikana. Mikäli kansanedustaja kuolee tai eroaa, hänen vaalipiirissään käydään täytevaali.
Ilmailupsykologia

Ilmailupsykologia on soveltavan psykologian tutkimusala, jonka tarkoitus on ymmärtää ja ennakoida ihmisten käyttäytymismalleja ilmailussa. Psykologisilla lähestymistavoilla alettiin tarkastella ilmailua jo ensimmäisen maailmansodan aikana. Suuret lentoyhtiöt palkkasivat psykologeja palvelukseensa ensimmäisen kerran vuonna 1949.
Miehistöyhteistyökoulutusta (CRM, crew resource management) alettiin hyödyntää ensimmäisen kerran 1970–1980-luvun vaihteessa tapana vähentää inhimillisten virheiden aiheuttamia riskejä lentoliikenteessä. Merkittävien ilmailupsykologien joukossa on ollut esimerkiksi Robert Helmreich. Ilmailupsykologeja voi työskennellä esimerkiksi lentäjien psykologisessa soveltuvuustestauksessa, lentopelosta kärsivien matkustajien tukiohjelmissa ja kriisiryhmissä. Alan ammattilaisverkostoihin kuuluu vuonna 1956 perustettu European Association for Aviation Psychology. "The International Journal of Aerospace Psychology" on ilmailupsykologiaan erikoistunut tieteellinen julkaisu.
1097 Vicia

1097 Vicia (1928 PC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
1096 Reunerta

1096 Reunerta (1928 OB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
1192 Prisma

1192 Prisma (1931 FE) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
1324 Knysna

1324 Knysna (1934 LL) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on Sq-luokkaa (SMASSII).
1325 Inanda

1325 Inanda (1934 NR) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
1326 Losaka

1326 Losaka (1934 NS) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
1327 Namaqua

1327 Namaqua (1934 RT) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Asteroidin spektrityyppi on X-luokkaa (SMASSII).
1345 Potomac

1345 Potomac (A908 CE) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
1372 Haremari

1372 Haremari (1935 QK) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on L-luokkaa (SMASSII).
1371 Resi

1371 Resi (1935 QJ) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
1422 Strömgrenia

1422 Stromgrenia (1936 QF) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
1423 Jose

1423 Jose (1936 QM) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidi spektrityyppi on S-luokkaa (SMASSII).
1808 Bellerophon

1808 Bellerophon (2517 P-L) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty kreikkalaisen saagan sankarin Bellerofonin mukaan.
Niina Valanne

Niina Signe Kyllikki Valanne (o.s. "Tarén"; 16. syyskuuta 1932 Turku – 24. huhtikuuta 1983 Turku) oli suomalainen kasvitieteen professori.
Valanteen vanhemmat olivat pastori Uuno Jooseppi Tarén ja Signe Dagmar Roos ja puoliso vuodesta 1964 dosentti Terho Kosti Kalervo Valanne. Niina Valanne tuli ylioppilaaksi Turun Suomalaisesta Yhteiskoulusta 1951 ja valmistui Turun yliopistosta filosofian kandidaatiksi 1957 ja lisensiaatiksi 1962 ja väitteli siellä filosofian tohtoriksi 1966.
Valanne oli Turun yliopistossa professori Antero Vaaraman tutkimusassistentti 1958–1965 ja kasvitieteen assistentti 1961–1976, dosentti 1971–1980, vt. apulaisprofessori 1965–1966, 1970–1971 ja 1975 ja professori 1980–1983. Helsingin yliopistossa hän oli kasvitieteen vt. apulaisprofessori 1973, apulaisprofessori 1976–1980 ja dosentti 1980–1983. Valanne tunnettiin kasvifysiologian tutkijana.
Valanne

Valanne on muun muassa seuraavien suomalaisten henkilöiden sukunimi:
Frank Stenton

Sir Frank Merry Stenton (17. maaliskuuta 1880 Manchester, Iso-Britannia – 15. syyskuuta 1967) oli brittiläinen historian tutkija ja Readingin yliopiston professori vuodesta 1926 vuoteen 1946 ja Royal Historic Societyn puheenjohtaja välillä 1937–1945. Hän toimi myös lingvistiikan alalla professori Allen Mawerin kanssa erityisesti Englannin paikannimien etymologian selvittelyssä. Hänen julkaisunsa "Anglo-Saxon England" julkaistiin postuumisti, ja esipuhe on hänen leskensä Lady Doris Mary Stentonin käsialaa. Hänen julkaisutyönsä oli varsin laajaa.
Kattilajärvi (Kajaani)

Kattilajärvi on suurelta osin metsämaan reunustama järvi Kajaanin Koutaniemessä. Metsän keskellä on kuitenkin useita asutuksia. Sen pinta-ala on 67,2 hehtaaria. Etäisyys Kajaanin keskustasta on kymmenen kilometriä luoteeseen. Kattilajärvessä ei ole saaria.
Maantiede.
Kattilajärven suurin ulottuvuus lounaasta koilliseen on noin 1,3 kilometriä. Järven lounaisosassa sijaitsee avosuinen Siltalanlahti ja luoteisosassa lähes yhtä avosuinen Pohjoislahti. Lahtien välissä on viljelty Nurminiemi. Kattila-niminen asutus sijaitsee järven lounaisrannalla. Koillisella rannalla sijaitsee Järvenpää. Kattilajärven eteläranta on verraten syvää ja kymmenen metrin syvyyskäyrä kulkee noin 30 metrin päässä rannasta. Kymmenen metrin syvyyskäyrä kattaa runsaat kaksi prosenttia järven pinta-alasta. Kuuden metrin syvyyskäyrän sisään jää noin kolmasosa järvestä.
Kattilajärven eteläpuolella kohoaa Lautavaara yli 170 metrin korkeuteen merenpinnan yläpuolelle eli yli 45 metriä järvenpintaa korkeammalle.
Kattilajärvi laskee runsaan kilometrin pituista Kattilaojaa kaakkoon Oulujärveen (123,2 metriä mpy).
Kattilajärven vesitilavuus on 2 688 000 kuutiometriä. Järven ekologinen tila on erinomainen.
Kattilajärvi (59.331.1.006) kuuluu Paltaselän lähialueeseen (59.331), joka on kolmannen jakovaiheen vesistö Oulujoen vesistössä (59). Toinen jakovaihe on Paltaselän alue (59.33) ja ensimmäinen jakovaihe on Oulujärven alue (59.3). Kattilajärvi on kolmanneksi laajin Paltaselän lähialueen 35 järvestä. Selkeästi laajin on Oulujärvi, jota seuraa alle neliökilometrin laajuinen Kuluntajärvi.
Kajaanin Kattilajärvi on toiseksi laajin Suomen kymmenestä vähintään hehtaarin laajuisesta Kattilajärvestä. Kattilajärvien yhteenlaskettu pinta-ala on noin 2,7 neliökilometriä. Ne sijaitsevat ympäri Suomen.
They Came to Rule

They Came to Rule on tanskalaisen eurodance- ja bubblegum dance -artistin Dazen toinen albumi. Albumi julkaistiin vuonna 1999. Levy-yhtiönä toimi Epic. Levyn masteroitu versio julkaistiin Skandinaviassa.
Metergoliini

Metergoliini (INN, BAN) on ergoliiniryhmään kuuluva monoaminerginen lääke, jota käytetään hyperprolaktinemian (korkean prolaktiinipitoisuuden) hoitoon ja maidonerityksen hillitsemiseen. Metergoliini on useiden serotoniini- ja dopamiinireseptorien ligandi.
Kosteuseriste

Kosteuseriste on rakennustekniikassa käytettävä eriste, joka suojaa rakenteita kosteuden haitallisilta vaikutuksilta. Märkätilojen vedeneristeinä käytetään laatoitetuille seinille tarkoitettuja vedeneristeitä, pääasiassa lattioiden eristykseen tarkoitettuja vedeneristysmassoja sekä kosteussulkuja. Kosteussulku on eristeaine, jota voidaan käyttää sekä lattioiden, seinien että kattojen suojaamiseen. Vedeneristysaineiden tarttumista pintaan parannetaan laittamalla pinnoille ensin tartuntapohjusteita. Kosteuseristeinä käytetään vedeneristysaineiden lisäksi eristenahoja, kulmaeristeitä ja läpivientilaippoja. Seinien limittämättömissä saumoissa ja kohdissa, joissa materiaali muuttuu, käytetään tiivistykseen vedeneristysmassoja ja kuitukangasnauhoja. Rakennuksissa, joissa seinissä on tuulettuva kaksoisseinärakenne, voidaan käyttää höyrysulkua. Kosteussulkuja käytettiin ennen vedeneristeiden pohjusteina. Sitäkin aiemmin pohjusteina käytettiin bitumikermiä.
Magnus Isæus

Per Magnus Reinhold Isæus (1841–1890) oli ruotsalainen arkkitehti ja koristetaiteilija. Hän oli vuodesta 1882 Tukholman teknillisen korkeakoulun professori. Tukholmassa siihen aikaan opiskelevista suomalaisista arkkitehdeista monet olivat Isæuksen oppilaita. Vaasan kaupungintalon piirustukset ovat hänen laatimansa.
Lohjan jäähalli

Lohjan jäähalli on Lohjalla sijaitseva jäähalli. Jäähalli on valmistunut vuonna 1992 ja sitä on peruskorjattu vuonna 1996. Jäähallin omistaja on Lohjan kaupunki. Jäähallissa on 720 katsojapaikkaa.
François-André Isambert

François-André Isambert (1792–1857) oli ranskalainen oikeustieteilijä ja poliitikko. Hän tuli 1818 asianajajaksi ja oli vuodesta 1830 neuvoksena Pariisin kassaatiotuomioistuimessa. Hänet valittiin samana vuonna edustajakamarin jäseneksi. Hän kuului myös vuoden 1848 kansalliskokoukseen, missä hän liittyi maltilliseen puolueeseen. Hänen merkittävimpiä teoksiaan ovat laajat lakikokoelmat.
Ernst Windisch

Wilhelm Oskar Ernst Windisch (4. syyskuuta 1844 Dresden, Saksin kuningaskunta – 30. lokakuuta 1918 Leipzig, Saksan keisarikunta) oli Heidelbergin sittemmin Strassburgin ja Leipzigin yliopiston professori ja saksalainen kielentutkija. Hän erikoistui toisaalta intialaiseen, toisaalta kelttiläiseen filologiaan. Hän oli aikansa merkittävimpiä sanskriitin tuntijoita.
Uchquduqin piiri

Uchquduqin piiri () on paikallishallintoalue Uzbekistanin Navoiyn alueella. Sen keskus on Uchquduqin kaupunki. Piirin pinta-ala on 46 630 neliökilometriä. Siellä oli 39 700 asukasta vuonna 2025.
Uchquduqin piiri on Qońıratin jälkeen Uzbekistanin pinta-alaltaan toiseksi suurin piirikunta. Se rajoittuu idässä Navoiyn alueen Tomdin ja Konimexin piireihin, etelässä Buharan alueeseen, idässä Karakalpakstaniin ja pohjoisessa Kazakstaniin. Alue on Kyzylkumin aavikkoa, jonka keskiosassa sijaitsevat Boʻkantovin matalat vuoret ja Mingbuloqin painanne.
Seudulla vallitsee ankara mannerilmasto. Vuotuinen sademäärä on 45–46 millimetriä. Piirissä sijaitsee Keski-Kyzylkumin kansallispuisto. Hyötykaivannaisiin kuuluvat uraani, kulta, hopea, marmori ja kaoliini.
Vuonna 1982 perustettuun piiriin kuuluu Uchquduqin kaupunki, yksi taajama, 7 maalaiskuntaa ja 13 kylää. Kaupunkiväestön osuus on 88 prosenttia. Asukkaista 53 prosenttia on uzbekkeja, 26 prosenttia kazakkeja ja 13 prosenttia venäläisiä.
Piirin pääelinkeinot ovat kaivosteollisuus ja karjanhoito. Tärkeimpiä tuotantoeläimiä ovat karakullampaat. Lisäksi on nautoja, hevosia, kameleita ja siipikarjaa. Uchquduqin kautta kulkee Navoiyn ja Nukusin välinen maantie ja vuonna 2001 valmistunut rautatie.
Sakari Oittinen

Kaarle Sakari Oittinen (1904 – 20. marraskuuta 1930 Helsinki) oli suomalainen tanssitaiteilija ja tanssinopettaja.
Sakari Oittinen lähti 1924 Pariisiin opintomatkalle. Opiskeltuaan usean eri opettajan johdolla Oittinen esiintyi ensin Italiassa, Sveitsissä, Ranskassa ja Espanjassa, kunnes hän vuonna 1925 sai sopimuksen ensitanssijana Rooman "Teatro Constanz"iin, myöhempään Rooman kuninkaalliseen oopperaan. Sieltä hän siirtyi "Gran Compagnie Lirica Italianan" mukana Etelä-Amerikkaan, missä hän esiintyi muun muassa Rio de Janeirossa, "Teatro Municipal"in ja "Teatro Phoenix"in ensitanssijana. Hän saavutti Riossa myös kuuluisuutta yhdennäköisyydellään elokuvanäyttelijä Rudolph Valentinon kanssa. Vuonna 1926 hän palasi Etelä-Amerikan kiertueen jälkeen Pariisiin ja oli sitten mukana Pariisin "Moulin-Rouge-Tourmeessa" laajalla, toistakymmentä Ranskan kaupunkia käsittäneellä kiertueella, joka jatkui edelleen aina Brasiliaan, Uruguayhin ja Argentiinaan. Buenos Airesista Oittinen palasi 1928 Pariisin kautta Suomeen tuoden mukanaan muun muassa argentiinalaisen tangon sekä Pariisista viimeisimmät salonkitanssiuutuudet. Hänellä oli sitten tanssiopisto Helsingissä ja hän piti tanssikursseja myös muualla Suomessa. Maaliskuussa 1930 ilmoitettiin että Oittinen oli tehnyt Berliinissä kahden vuoden filmaussopimuksen saksalaisen elokuvayhtiö Ufan kanssa, mutta tämä tieto peruttiin sittemmin.
Sakari Oittinen hyppäsi 20. marraskuuta 1930 aamulla noin kello puoli yhdeksän aikoihin Töölössä Topeliuksenkatu 17:n kuudennessa kerroksessa sijainneen asuntonsa ikkunasta katukäytävälle saaden vaikeita sisäisiä vammoja. Hänet vietiin kirurgiseen sairaalaan, jossa hän kuoli tunnin kuluttua vammoihinsa. Lehtiuutisen mukaan Oittinen oli ollut viime aikoinaan hermostuneessa mielentilassa. Oittinen on haudattu Hietaniemen hautausmaalle.
Cam Ranhin tukikohta

Cam Ranhin tukikohta on Cam Ranhin lahdella Khánh Hòan provinssissa Vietnamissa sijaitseva sotilastukikohta. Yhdysvallat rakensi sen Vietnamin sodan aikana osana lahdella sijainnutta suurempaa logistiikka-aluetta. Yhdysvaltojen vetäydyttyä Vietnamista tukikohtaa käytti Neuvostoliitto ja sitten Venäjä vuoteen 2002.
Yhdysvaltojen tukikohta.
Yhdysvaltain laivaston insinöörijoukot ja siviiliurakoitsijat rakensivat lentotukikohdan Cam Ranhin lahden alueelle Vietnamin sodan aikana vuodesta 1965 alkaen. Lahdella toimi suuri Yhdysvaltojen logistinen keskittymä, jota käytettiin sotaan meriteitse tulevien tarvikkeiden ja kaluston purkamiseen laivoista. Samalla alue oli myös laivastotukikohta. Lentotukikohta asetettiin Yhdysvaltain ilmavoimien Tyynenmeren ilmavoimien alaisuuteen 8. marraskuuta 1965. Huhtikuussa 1967 perustettiin myös laivaston lentotukikohta.
Cam Ranhin lentotukikohtaa käytettiin taktisten hävittäjälentokoneiden, kuten F-4C Phantom II:n, sekä taktisten ja strategisten ilmakuljetusten tukikohtana. Tukikohtaan saapuneet joukot ja tarvikkeet lastattiin pienempiin koneisiin ja lennätettiin edelleen kohteisiinsa Etelä-Vietnamissa tai toisinpäin eli sodasta takaisin kotiin Yhdysvaltoihin.
Yhdysvallat vetäytyi tukikohdasta ja luovutti sen Etelä-Vietnamille vuonna 1972. Pohjois-Vietnamin joukot ottivat tukikohdan haltuunsa huhtikuussa 1975.
Neuvostoliiton ja Venäjän tukikohta.
Vietnamin sodan jälkeen vuonna 1979 kommunistisen Vietnamin liittolainen Neuvostoliitto vuokrasi tukikohdan 25 vuodeksi omaan käyttöönsä. Siitä tuli Neuvostoliiton suurin laivastotukikohta ulkomailla. Neuvostoliitto rakensi tukikohtaan uusia tiloja. Tukikohta oli Neuvostoliitolle strategisesti tärkeä siksi, että se antoi jalansijaa ja voimanosoituskykyä alueelle. Esimerkiksi Intian valtamerellä partioineet Neuvostoliiton laivaston alukset pystyivät tankkaamaan ja huoltamaan tukikohdassa. Tukikohdassa pidettiin melko suurta voimaa. Alusten määrä kasvoi ajan kuluessa, ja Yhdysvaltojen mukaan siellä oli 1980-luvun lopulla jo 40 alusta. Tukikohdan aluksiin lukeutui ainakin joissain vaiheissa sukellusveneitä ja Kiova-luokan lentotukialus. Lisäksi Cam Ranhissa oli laivueita erilaisia sotilaslentokoneita, muun muassa MiG-23- ja Tu-95-malleja.
Neuvostoliiton hajottua tukikohta siirtyi Venäjän haltuun. Venäjä vetäytyi Cam Ranhista vuonna 2002, koska se ei halunnut maksaa korkeampaa vuokraa, jota Vietnam oli alkanut pyytämään. Venäjä on myöhemmin ilmaissut kiinnostuksen avata uudelleen jonkinlainen laivastotukikohta Cam Ranhiin.
Vietnamin käyttö.
Entiseen lentotukikohtaan avattiin Cam Ranhin kansainvälinen lentoasema vuonna 2004. Alue jäi toimimaan myös Vietnamin omana tukikohtana.
Isla (sukunimi)

Isla on muun muassa seuraavien henkilöiden sukunimi:
Hauteluce

Hauteluce on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 25 kilometriä Albertvillen kaupungista koilliseen.
Kunnan pääelinkeino on talvimatkailu, sillä siellä sijaitsee Les Saisiesin hiihtokeskus. Myös maataloudella on Hautelucessa tärkeä rooli. Kunnan tärkeimpiä nähtävyyksiä ovat Pyhän Jaakob Assyrialaisen kirkko. Kirkko on omistettu Jaakob Assyrialaiselle, joka julisti 400-luvulla evankeliumia Hautelucen laaksossa Maxime Rieziläisen kanssa. Kirkko on todennäköisesti peräisin 1500-luvun jälkipuoliskolta. Rakennukseen tehtiin lukuisia sisä- ja ulkotilojen kunnostuksia 1700- ja 1800-luvuilla.
Kunnan alueelle rakennettiin Barrage de la Girotte -pato 1940-luvulla. Sen paikalla oli alun perin luonnonjärvi. Padottu järvi on 1 350 metriä pitkä ja 530 metriä leveä. Järvi on 99,40 metriä syvä, mikä tekee siitä Ranskan syvimmän järven. Pato rakennettiin jotta Uginen terästehtaat saisivat prosessiinsa tarpeeksi vettä.
Viljo Kähkönen

Viljo Kähkönen (s. 19. helmikuuta 2008 Vantaa) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan keskushyökkääjä, mutta osaa pelata myös laidassa. Kähkönen laukoo oikealta.
Ura.
Seuraura.
Kähkönen on Helsingin Jääkiekkoklubin kasvatti. Hän siirtyi juniorina sittemmin Helsingin IFK:hon. Kaudella 2021–2022 Kähkönen teki U16 SM-sarjan pudotuspeleissä kaksi vuotta "alaikäisenä" kymmenessä ottelussa tehot 5+5=10. Hän jakoi HIFK:n sisäisen maalipörssin voiton Aleksi Tuovisen ja Edvard Grönholmin kanssa. Kähkönen voitti kauden päätteeksi SM-hopeaa. Kaudella 2022–2023 hän voitti U18 SM-pronssia. Kaudella 2023–2024 Kähkönen toimi 15-vuotiaana HIFK:n U18-joukkueen varakapteenina. Hän voitti kauden päätteeksi SM-hopeaa. Kähkönen vahvisti myös U16-joukkuetta, jossa hän voitti Suomen-mestaruuden. Kähkönen pelasi myös HIFK:n U20-joukkueessa kuusi ottelua tehden viisi syöttöpistettä.
Toukokuussa 2024 Kähkönen teki HIFK:n kanssa kolmivuotisen SM-liigasopimuksen. Hän pelasi kauden 2024–2025 pääasiassa U20-joukkueessa, mutta osan kaudestaan myös U18-joukkueessa. Kähkönen ei tehnyt kuitenkaan vielä liigadebyyttiään. Myös kauden 2025–2026 hän aloitti U20-joukkueessa. Kähkönen teki SM-liigadebyyttinsä vain 17-vuotiaana 21. marraskuuta 2025 vieraissa Hämeenlinnan Pallokerhoa vastaan. Hänet merkittiin nelosketjun oikeaan laitaan Otto Sompin ja Aatu Karjalaisen viereen. Kähkönen sai ottelussa jääaikaa 12.20 minuuttia ja hänelle merkittiin teholukema –1.
Maajoukkueura.
Kähkönen valittiin Pohjola-leirin tähdistökentälliseen vuonna 2023. Hän toimi Suomen alle 16-vuotiaiden maajoukkueen kapteenina 2008-syntyneiden ikäluokan ensimmäisessä maaottelussa 13. lokakuuta 2023 Vierumäellä pelatussa harjoitusottelussa Saksaa vastaan. Kähkönen edusti joukkuetta nuorten olympialaisissa Gangwonissa 2024, jolloin hän toimi Suomen varakapteenina ja voitti pronssia. Kähkönen oli tehoilla 2+3=5 Suomen paras pistemies ja syöttäjä sekä jakoi sisäisen maalipörssin voiton Luka Arkon kanssa. Hän pelasi myös World U-17 Hockey Challengessa vuonna 2024, jolloin Kähkönen toimi Suomen varakapteenina.
Kähkönen pelasi myös alle 18-vuotiaiden Hlinka Gretzky Cupissa vuonna 2025. Yhteensä hän on pelannut 42 poikien maaottelua. Kähkönen on toiminut myös alle 20-vuotiaiden maajoukkueen varakapteenina.
Yksityiselämä.
Kähkönen on harrastanut myös konsolikiekkoilua NHLGamer-turnauksissa yhdessä isänsä Timon kanssa. Hän on pelannut NHL-konsolipelejä puolustajana Euroopan korkeimmalla sarjatasolla ECL Elitessä, jossa Kähkösestä tuli vuonna 2021 13-vuotiaana liigan kaikkien aikojen nuorin pelaaja.
Istúriz

Istúriz on muun muassa seuraavien henkilöiden sukunimi:
Dennis Wilshaw

Dennis James Wilshaw (11. maaliskuuta 1926 Stoke-on-Trent – 10. toukokuuta 2004) oli englantilainen jalkapalloilija, joka pelasi hyökkääjän pelipaikalla. Hän oli pituudeltaan 178-senttimetrinen ja pääsääntöisesti vasenjalkainen. Wilshaw pelasi Englannin A-maajoukkueessa 12 ottelua ja teki niissä kymmenen maalia.
Wilshaw teki vuonna 1944 sopimuksen Wolverhampton Wanderersin kanssa. Hän pelasi vuosina 1946–1948 lainalla silloisessa Englannin 3. divisioonassa pelanneessa Walsallissa. Hän pelasi ensimmäisellä kaudella 35 sarjaottelua ja teki niissä 18 maalia. Toisella kaudella hän teki kahdeksan maalia 36 ottelussa. Palattuaan Wolvesiin hän pääsi keskushyökkääjäksi vasta kauden 1948–1949 loppupuolella, eikä hän saanut peliaikaa voitokkaassa FA Cupissa.
Wilshaw’ta peluutettiin ensimmäistä kertaa vakituisesti hyökkääjänä kaudella 1952–1953, jolloin hän teki 17 maalia 29 ottelussa. Seuraavalla kaudella Wolves voitti Englannin-mestaruuden, ja Wilshaw teki 39 ottelussa 25 maalia. Hän siirtyi kaudeksi 1957–1958 Englannin 2. divisioonassa pelanneeseen Stoke Cityyn. Hän päätti peliuransa vuoteen 1961. Wilshaw pelasi urallaan kaikkiaan 378 sarjaottelua, joissa hän teki 172 maalia.
Wilshaw pelasi ensimmäisen A-maaottelunsa lokakuussa 1953 MM-karsinnoissa Walesia vastaan. Englanti voitti 4–1, ja Wilshaw teki kaksi maalia. Hän ei saanut peliaikaa vuoden 1954 MM-kilpailujen lopputurnauksen Englannin avausottelussa Belgiaa vastaan, mutta teki maalin joukkueen seuraavassa ottelussa Sveitsiä vastaan. Hänet sai peliaikaa myös puolivälierissä Uruguayta vastaan. Englanti voitti huhtikuussa 1955 ystävyysottelussa Skotlannin lukemin 7–2. Wilshaw teki ottelussa neljä maalia. Loput maajoukkuemaalinsa hän teki marraskuussa 1955 Pohjois-Irlannin ja toukokuussa 1956 Suomen verkkoon.
"The Guardianin" mukaan Wilshaw oli hoikka mutta vahva pelaaja, jolla oli voimakas laukaus. Hän kuoli toukokuussa 2004 sydänkohtaukseen. Wilshaw oli naimisissa Mary-nimisen naisen kanssa, ja heillä oli tytär.